Gariep Dam na Willows in PE - Forum Topic
Total Views: 82 384 963
Forums / 6. Road Conditions / Gariep Dam na Willows in PE
replies: 3 914
views: 1 473 311
Gariep Dam na Willows in PE
02 Mar 2017 @ 07:37:27 am
Goeie Môre mede Kampers,
Kan iemand asseblief advies gee oor die beste sleeproete vanaf die dam na Port Elizabeth.
Info beskikbaar op die soekfunksie redelik oud en man wil nie onnodig sukkel as iemand meer onlangse informasie kan verskaf nie.
U hulp word waardeer
02 Mar 2017 @ 09:47:53 am
Andre, ons verkose roete is Hofmeyr, Steysburg, Cradock na PE. Ek weet die padoppervlakte vanaf Cradock is baie goed maar is nie meer so seker oor die toestand vanaf die dam tot by Cradock nie. Dit is 'n redelike stil pad en gewoonlik nie baie trokke nie, aangesien hulle meestal Graaff Reinet omry. Johan Viljoen het dit 'n week gelede gery en sal hopelik hier vir jou meer kan vertel.
Dit is ook beter om vanaf Cradock in PE in te ry met 'n karavaan. Jul ry nie in verkeer vas nie, vanaf die N2 bly julle op die snelweg. Julle gaan mos Willows toe, as ek reg onthou? Dan is dit net vanaf die snelweg deur Summerstrand en hou reguit aan tot by Willows. As jul vanaf Graaff Reinet se kant kom, gaan julle die baie besige pad tussen Uitenhage en PE moet ry en in erge verkeer inry.
02 Mar 2017 @ 10:36:38 am
Baie dankie vir die terugvoer sover.
Ons waardeer en het nog nie voorheen die voorgestelde roete gery nie.
Veral die stuk tussen Uitenhage en PE was vir my ook 'n vraagteken.
02 Mar 2017 @ 15:52:02 pm
Andre ja, ons het Colesberg. Middelburg. Cradock pad gevat. (Eintlik andersom, vanaf die suide)
Al geneuk is by Middelburg ry jy deur die dorp.. die pad deur Hofmeyr ook jare terug gery. Probeer hom. Hy was so vier jaar terug oky.
Maar soos Freda se Cradock om kom jy by N2 uit en daarvandaan ry jy eintlik in die "buitewyke" na Willows.
Ons het biki gaan kyk na Willows na n afwesigheid van n paar jaar en nog steeds n uitstekende kampplek. Ons het altyd by die privaat ablusies gestaan maar die gewone staanplekke is 110% Is in elk geval met n beter "View" en spasie.
Onthou ontbyt by Daggaboer , net buite Cradock.
02 Mar 2017 @ 15:58:51 pm
Ekskuus Johan, ek was onder die indruk julle het die Hofmeyr / Steynsburg pad gevat vanaf Cradock. Ons het altyd baie daarvan gehou om daardie pad te ry. Mens weet net nie wat die huidige toestand van die pad is nie. Dalk iemand anders op die forum wat Andre daarmee kan help?
02 Mar 2017 @ 16:08:53 pm
Geen probleem Freda. Noudat ons weet hoe lyk ons is daar nie meer hare-orent-staan gedagtes nie. Jammer oor die verlede se byterigheid. En. Ek is nog steeds spyt ons het nie nog langer daar by vanstadens gebly nie.
03 Mar 2017 @ 06:26:15 am
Weereens baie dankie vir die terugvoer.
Ek gaan 'n kans vat en oor Hofmeyer en Steynsrus ry en sal dan na die "pensioen inoefening"kom terugvoer gee hier.
Oom Koos -- ek gaan daai Daggaboer plek van jou beslis raakry. Ek gaan nou op Oom Google probeer vasstel presies waar dit is anders gaan ek weer bakhandjies en oop ore staan vir raad.
Andre en Magda
03 Mar 2017 @ 06:39:29 am
Ons het Desember daar by Daggaboer se padstal gestop. Dis in die Dagga pas of Daggaboer pas. Of Daggaboer Nek kan nie presies onthou nie.
Hoender en Mayo op tuisgebakte brood. Baie lekker.
03 Mar 2017 @ 06:42:53 am
Andre, probeer gerus Daggaboer se plek, ek ken dit nie maar ek weet Johan hulle het daar geëet so jy kan sy woord neem daarvoor. As jul egter nie daar eet nie, kan ek die Nanaga Padstal ten sterkste aanbeveel. Jul kry dit op die roete net soos julle op die N2 opgaan. Dit is 'n baie groot plek en hulle het 'n groot verskeidenheid kos wat jy daar kan eet by tafels binne of buite of kan wegneem. Hul is bekend vir hul tuisgebakte pasteie en roosterkoek.
Ek sal graag wil hoor hoe die Hofmeyr/Steynsburg pad nou is. Ek hoop julle geniet die paar dae by Willows en die res van jul pensioen inoefening.
03 Mar 2017 @ 08:18:07 am
Wil net s�. Ek het hulle gevra of hulle nie dalk n man kan uithelp met so.n arm dagga nie. LOL
Maar ongelukkig verkoop hulle net lekker kos. Vetkoeke en en en .
03 Mar 2017 @ 08:28:55 am
Sien ons trek nou al by dagga aankope op die draad.
Glo die puriste gaan in hulle broeke glipsies maak oor die afwyk van die onderwerp maar aangesien André'tjie die draad begin het kan ons mos maar maak hoe ons wil né.
Oom Koos -- sien op hulle amptelike blad hulle joke dat die dagga voor 6 in die oggend verkoop word maar die padstal maak eers 8uur soggens oop.
Sien dis so 2uur 40 min se ry van Gariepdam volgend Garmap en met die sleep budget ek op so 3 uur.
As ons 6uur padvat is ons dus net by hongor word tyd daar.
Praat myself nou hier in 'n spoegbek in.
03 Mar 2017 @ 14:38:43 pm
Bestel by daggaboer roosterbrood en koffie.
Ammer sal jy nie wees nie...
17 Mar 2017 @ 04:16:17 am
Hi Andrew, het julle toe die Gariepdam, Steynsburg, Hofmeyr roete gery? Indien wel, hoe was hy? Ons wil hom oor so 3 weke ry met die Discoverer.
20 Mar 2017 @ 13:47:30 pm
Ons wil ook einde April die roete ry vanaf Cradock na Gariep dam. Hoop daar is terugvoer oor toestand voor dan.
12 May 2017 @ 09:03:02 am
Hi, pad tussen Cradock en Hofmeyer goed. Pad vanaf Hofmeyer na Steynsburg en Venterstad nie baie goed nie en besig met padwerke. Pad vanaf Venterstad na Gariep goed. Pad gery in April.
12 Jun 2017 @ 21:08:15 pm
Hierdie draad is een vanes hoekom ek spoed verloor met die forum. As ek nie iemand 'n boodskap kan stuur om (hopelik) 'n vinnige antwoord te kry nie leef jy in hoop dat die lid sy eie posts dophou. Ek en Charles het vrae gevra middel April. Toe Charles homself antwoord was dit geskiedenis.
SWAMBO het die vraag op GesigBoek gevra, en die antwoorde was binne ure daar.
13 Jun 2017 @ 07:45:12 am
Dit is ongelukkig so dat mens soms iets vir iemand vra en dit word nooit geantwoord nie. Hier is nie 'n funksie vir privaat boodskappe nie en jy moet dalk eerder 'n heel nuwe draad begin met jou vraag omdat ou drade vinnig ondertoe beweeg.
13 Jun 2017 @ 08:57:52 am
Ek wou ook geantwoord het maar sou waarskynlik die verkeerde uitspraak gelewer het.
Dankie Freda. Dis presies soos dit is. Ek het dit ook al so ondervind dat die draad oud word en min lede lees die ouer draad. As jy n nuwe ene begin dan antwoord almal sommer vinnig.
13 Jun 2017 @ 09:18:49 am
Sien vanoggend hierdie draad vir die eerste keer raak vandat ek die aanvanklike navraag geplaas het.
Ek het gelukkig nie jou frustrasie beleef nie en was vinnig gehelp.
"Hi Andrew, het julle toe die Gariepdam, Steynsburg, Hofmeyr roete gery?"
Geen idee by wie jy 'n antwoord gesoek het nie so ek vra om verskoning as jy met MY wou praat en ek nie op ANDREW gereageer het nie.
In elk geval nou heeltemaal te laat om detail terugvoer te gee maar ek sal beslis weer daardie roete ry. Baie stil en 'n lekker verandering van die "normale" oor Middelburg en Graaf Reinet.